451 
Som Hovedstøtte for L.’s Mening, at Fnokken virkelig har 
fuldstændig regelmæssig Stilling med bestemte Talforhold, tjene 
navnlig Hofmeisters Angivelser i „Allgem. MorphoL“; de lyde: 
„Bei reichster Aiisbildung des Kelchs der Compositen besteht derselbc 
aus mehreren einander superponirten, vielgliedrigen, unter sich altemiren- 
den Wirteln, z. B. 25 - gliedrigen bei Centaurea Scabiosa .... In den 
meisten Fallen bilden die Kelchblåtter nur einen einzigen spat auftretenden 
Wirtel, so der vielgliedrige der Hieracien, der etwa 15-gliedrige von Son- 
chus, der 10-gliedrige von Centaurea Jacea, der 5-gliedrige von Bidens.^' 
Hr. S. L. glemmer her at øve Kritik; der findes ved enhver af 
disse Angivelser en Henvisning til P a j e r sveller Buchenaus Figurer. 
tæller man paa disse Tallet af de afbildede Fnokstraaler og multi¬ 
plicerer med 2 (Blomsternes ene Side er jo kun afbildet), faar man 
Hofmeisters Tal. Det er mistænkeligt, at H. ingen andre Data har, 
end netop de anførte; man fristes til at tro, at han har sin Lærdom 
kun fra disse Figurer, thi Pay er synes slet ikke at have søgt efter 
Orden og bestemt Tal, hvor der er mange Straaler, og Buchenau 
har ingen funden; og det bliver utvivlsomt, atH. maa have faaetsine 
aldeles urigtige Data paa denne mildest talt letsindige Maade, naar 
man bliver opmærksom paa, at Pay er s Fejl, at tildele Centaurea 
Jacea smukt udviklede, regelmæssigt alternerende Fnokstraaler, gjen- 
findes hos H. — den har ikke Spor af Fnok! Denne Fejl gaar nu 
videre til Hr. Lund, og han udstyrer Naturen endnu lidt bedre end 
H., idet den „etwa 15-gliedrige“ Krans hos Sonchus, bliver til „en 
16-leddet Krans“ hos ham; kun Sidens med de 5 Tænder er 
han saa forsigtig at stryge’). Med Hensyn til andre Data støtter 
’) Da jeg i Mødet Ilte Juni 1873 replicerede til L. og berørte Hofmei¬ 
sters BideiW, afbrød Prof. Didrichsen mig midt under mit Fore¬ 
drag for at meddele, at han dog havde fundet Bidens-Frugter med 5 
Tænder. Jeg maa tro, at D, sætter denne Iagttagelse meget højt, 
siden han vilde afbryde mig, forat meddele den; den er mig imidlertid 
for fattig til, at jeg kan skatte den. Jeg har selv (ligesom forskjellige 
andre) fundet Tænder i større Antal (indtil 6) end de to, enkelte Arter 
have det jo endog normalt; men jeg har aldrig fundet en StiUing 
ganske som de supponerede 5 Bægerblade (se min tyske Afhandl.). 
Jeg indbød Hr. D. til Møderne i Maj og Juni 1876 for at drøfte 
dette og andet med ham, og beklager, at han ikke gav Møde. 
29 » 
